На брэсцкай прэзентацыі рамана былі і аўтар, і перакладчыца. У актавую залу Брэсцкай абласной бібліятэкі прыйшло больш за паўста чалавек, – збольшага навучэнцы, якія маюць дачыненне да нямецкай мовы. Элітарнасць не адпаведная такому юнаму ўзросту. Да таго ж аўтарскі саракахвілінны маналог пра каалу шматлікімі падрабязнасцямі і дэталямі “засушыў” брэсцкую моладзь амаль да стану гэтых аўстралійскіх сумчатых мядзведзікаў, – са слоў швейцарскага пісьменніка, яны спяць 22 гадзіны ў суткі, яшчэ адну дрэмлюць, а пазасталую гадзіну выдаткоўваюць на пажыранне багатых на нястраўную цэлюлозу і цыяніды эўкаліптавых лісцяў.